২০ মে দেশজুড়ে ধর্মঘট ডাক, মন্তব্য অনাদি সাহুর

কলকাতা: শ্রম-কোড বাতিলের দাবিতে ২০ মে দেশজুড়ে ধর্মঘটের ডাক (Left Calls Nationwide Strike Mmay 20) দিল সিটু। এপ্রিল থেকে দেশে নয়া শ্রমবিধি কার্যকর করার জন্য উদ্যোগ নিতে চলেছে কেন্দ্রীয় সরকার। শ্রম করের বিরুদ্ধে সরব হয়েছে সিটু। মেহনতি মানুষের কথা মাথায় রেখে শ্রমিক বিরোধী শ্রমকোড বাতিলের দাবিতে ২০ মে দেশব্যাপী ধর্মঘটের ডাক দিল বামেরা। ১০টি কেন্দ্রীয় শ্রমিক সংগঠন এর প্রতিবাদে ধর্মঘটের ডাক দিয়েছে। রবিবার ব্রিগেড সমাবেশ (CPM Brigade) থেকে তৃণমূল এবং বিজেপিকে একযোগে আক্রমণ শানালেন অনাদি সাহু।

বৈশাখের তপ্ত দুপুরে দলকে চাঙ্গা করতেই ব্রিগেড সমাবেশ সিপিএমের চার গণসংগঠনের। এদিন বেলা ৩টেয় ব্রিগেডের সভা শুরু করে বামেরা। বক্তাদের তালিকায় ছিলেন, সিটুর অনাদি সাহুও। এদিন সিটুর সাধারণ সম্পাদক বলেন, রাজ্যের উন্নতি স্তব্ধ হয়ে পড়েছে। কাজের সন্ধানে রাজ্যের যুবরা পরিযায়ী শ্রমিক হয়ে ভিন রাজ্যে পাড়ি দিচ্ছে। জিনিসপত্রের দামও আকাশ ছোঁয়া। সরকারের নীতির কারণে গরিবেরও রোজগার বাড়ছে না। ব্রিগেডের মঞ্চ থেকে সিটুর সাধারণ সম্পাদক অনাদি সাহু প্রধানমন্ত্রী নরেন্দ্র মোদিকে হুঁশিয়ারি দিয়ে জানিয়ে দিলেন, ‘আগুন নিয়ে খেলবেন না।’ অনাদি সাহু বললেন, “দেশে গভীর সংকট। কেন্দ্রে মোদি সরকার আমাদের দেশের শ্রমজীবী মানুষের উপর আক্রমণ এনেছে। চাকরি বাতিল নিয়ে তৃণমূল সরকারকে নিশানা করলেন অনাদি।

আরও পড়ুন: বামেদের ব্রিগেডে নেই মীনাক্ষীর নাম, কেন?

অনাদি সাহু আরও বলেন, এপ্রিল মাস থেকে সারা দেশে ধাপে ধাপে নতুন শ্রমকোড কার্যকরের জন্য উদ্যোগী হয়েছে কেন্দ্র। যেখানে ২৯টি শ্রম আইন বাতিল করে চারটি বিধি চালু হওয়ার কথা বলা হয়েছে। কেন্দ্র চাইছে, সমস্ত রাজ্য এ ব্যাপারে নিয়মাবলি তৈরি করুক। কিন্তু পশ্চিমবঙ্গ-সহ বিরোধী শাসিত কিছু রাজ্য এবং শ্রমিক সংগঠনগুলি বড় অংশ বিধির বিরোধিতা করে বাতিলের দাবি জানিয়েছে। ইউনিয়নগুলির হুঁশিয়ারি, বিধি চালুর চেষ্টা হলে দেশজুড়ে আন্দোলন হবে। বিগ্রেডের মঞ্চ থেকে ২০ মে ধর্মঘট ডাক দিল সিটু। আইএনটিইউসি, এআইটিউসি, এইচএমএস, ইউটিইউসি, টিইউসিসি, এআইইউটিইউসি-সহ ১০টি কেন্দ্রীয় শ্রমিক সংগঠন ধর্মঘটে যোগ দেবে জানালেন অনাদি সাহু।

দেখুন ভিডিও